b'\n_START_ARTICLE_\nLado Ambro\xc5\xbei\xc4\x8d - Novljan\n_START_SECTION_\n\xc5\xbdivljenjepis\n_START_PARAGRAPH_\nGeneralmajor JLA v rezervi L. Ambro\xc5\xbei\xc4\x8d je bil pred drugo svetovno vojno u\xc4\x8ditelj. 1941 se je pridru\xc5\xbeil narodnoosvobodilni borbi, ko je postal tudi \xc4\x8dlan KPJ, je hitro napredoval: postal je poveljnik Gub\xc4\x8deve brigade, 3. operativne cone, 9. korpusa NOVJ in na\xc4\x8delnik general\xc5\xa1taba NOV in POS._NEWLINE_Po vojni je kon\xc4\x8dal Voja\xc5\xa1ko akademijo JLA in opravljal razli\xc4\x8dne odgovorne dol\xc5\xbenosti v vojnem letalstvu._NEWLINE_Leta 1953 je bil preme\xc5\xa1\xc4\x8den v rezervno sestavo, nakar se je zaposlil v gospodarstvu._NEWLINE_1983 je postal \xc4\x8dastni ob\xc4\x8dan Nove Gorice._NEWLINE_Ob njegovi devetdesetletnici leta 1998 ga je predsednik Ku\xc4\x8dan odlikoval z zlatim znakom svobode za\xc2\xa0\xc2\xbbzgledno in dejavno svobodoljubnost in slovenstvo\xc2\xab._NEWLINE_Njegov sin je Lado Ambro\xc5\xbei\xc4\x8d ml., slovenski novinar in urednik.'